'''Erzgebirge''' (tjekkisk: {{audio|Cs-Krusne_hory.ogg|''Krušné hory''}}) er bjergområdet som danner grænse mellem [[Sachsen]] i [[Tyskland]] og [[Böhmen]] i [[Tjekkiet]]. De højeste toppe i Erzgebirge er [[Fichtelberg]] (1215 m.o.h.) og [[Klínovec]] (1244 m.o.h.). Det tyske navn har Erzgebirge fået fra ''Erz'' («malm») fordi bjerggrunden er rig på forskellige metalholdige [[mineral]]er som helt siden middelalderen har gjort området til et kerneområde for [[minedrift]] i Europa. I 2019 blev 22 miner og minekomplekser føjet til [[UNESCO|UNESCOs]] liste over [[verdensarven]] med navnet ''Erzgebirge/Krušnohoří Mining Region''.<ref name=UNESCO>{{Cite web |url=https://whc.unesco.org/en/list/1478/ |title=Erzgebirge/Krušnohoří Mining Region |publisher=UNESCO World Heritage Centre |language=en |access-date=2019-07-08}}</ref>
== Topografi og geologi ==
Erzgebirge strækker sig i nordøst-sydvestlig retning i en længde af ca. 150 km og en bredde på gennemsnitlig 40 km. I øst går Erzgebirge over i [[Elbsandsteingebirge]], mod vest i [[Elstergebirge]] og den saksiske del af [[Vogtland]]. Mod syd er der en markant overgang til det bøhmiske lavland, mens Erzgebirge i nord falder mod lavere områder omkring Elben. Lavere land omkring floderne [[Zschopau]] og [[Flöha]] deler Erzgebirge i en østlig (Osterzgebirge) og en vestlig (Westerzgebirge) del.
Geologi